2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงที่สำคัญ

ปี 2531-2534 วันที่ 18 พฤษภาคม 2531 เริ่มจัดตั้งบริษัท ในนาม บริษัท สวนอุตสาหกรรมโรจนะ
จำกัด ด้วยทุนจดทะเบียนเริ่มแรก 10 ล้านบาท โดยครอบครัววินิชบุตร และทำการเพิ่มทุนเป็น 70
ล้านบาท มีนักลงทุนจากประเทศญี่ปุ่น คือ บริษัท อิโตมาน เรียล เอสเตทเซลล์ จำกัด (ต่อมา
ถูกครอบงำกิจการโดย Sumikin Bussan Kaisha Co., Ltd. ซึ่งภายหลังเปลี่ยนชื่อเป็น บริษัท
สึมิกิน บูสซัน คอร์ปอเรชั่น จำกัด) ถือหุ้นในสัดส่วนร้อยละ 39 ของทุนจดทะเบียน
ดำเนินธุรกิจพัฒนาอสังหาริมทรัพย์ประเภท
โครงการเขต/สวนอุตสาหกรรมพร้อมระบบสาธารณูปโภคต่าง ๆ เพื่อขาย
ซึ่งดำเนินการโดยภาคเอกชน
และได้รับการส่งเสริมการลงทุนในกิจการเขตอุตสาหกรรมจากคณะกรรมการส่งเสริมการลงทุน
เริ่มเปิดโครงการแรกที่จังหวัดพระนครศรีอยุธยา ระยะที่ 1 ในปี 2532 ด้วยพื้นที่โครงการ 820
ไร่ และขยายเฟสที่ 2 ในปี 2534

ปี 2537 บริษัทได้ทำการเพิ่มทุนและจดทะเบียน แปรสภาพเป็นบริษัทมหาชน เมื่อวันที่ 22 มีนาคม
2537 และได้รับการส่งเสริมการลงทุนของโครงการสวนอุตสาหกรรมในระยะที่ 3 และ 4
ด้วยเนื้อที่โครงการรวม 1,280 ไร่ และเปิดตัวโครงการสวนอุตสาหกรรม แห่งที่ 2
ที่จังหวัดระยอง ถนนบ้านค่าย-บ้านบึง ระยะที่ 1 และ ระยะที่ 2 ด้วยพื้นที่โครงการรวม 2,080
ไร่ ในปี 2538

ปี 2539 จัดตั้งบริษัท โรจนะเพาเวอร์ จำกัด เพื่อดำเนินธุรกิจผลิตและจำหน่ายกระแสไฟฟ้า
ที่จังหวัดพระนครศรีอยุธยา ตามโครงการผู้ผลิตไฟฟ้ารายเล็กของการไฟฟ้าฝ่ายผลิตแห่งประเทศไทย
โดยมีกำลังการผลิต 122 เมกกะวัตต์ พร้อมทั้งไอน้ำกำลังการผลิต 43 ตันต่อชั่วโมง โดยร่วมทุนกับ
Zurn Industries Asia Limited (ถูกครอบงำกิจการโดยโคเวนต้า เอ็นเนอร์ยี่) และ บริษัท
สึมิกิน บูสซัน คอร์ปอเรชั่น จำกัด ในสัดส่วนการถือหุ้นร้อยละ 65, 25 และ 10 ตามลำดับ
และในปี 2540 ได้จัดตั้งบริษัท โรจนะ อินดัสเตรียล แมเนจเม้นท์ จำกัด
ดำเนินธุรกิจด้านสาธารณูปโภคจำหน่ายให้แก่ลูกค้าในเขต/สวนอุตสาหกรรมทั้ง 2 แห่ง

ปี 2541 บริษัทมีมติเพิ่มทุนจดทะเบียน จากเดิม 100 ล้านบาท เป็น 600 ล้านบาท
เพื่อทำการขยายการดำเนินงานเขตอุตสาหกรรมในระยะที่ 5 ด้วยเนื้อที่ 800ไร่
และจำหน่ายเงินลงทุนในโรจนะเพาเวอร์ จำนวนร้อยละ 39 ให้กับผู้ร่วมทุน บริษัท เอ็นเนอร์กี
บาเดนเวอร์เท็มแบค อาเกียง แกเซล ชาร์ป จำกัด
ซึ่งภายหลังผู้ร่วมทุนเยอรมันได้จำหน่ายเงินลงทุนในโรจนะเพาเวอร์ ทั้งหมด ให้กับ บริษัท คันไซ
เพาเวอร์ อินเตอร์ เนชั่นแนล คอร์ปอเรชั่น จำกัด

ปี 2542-2544 โรงงานไฟฟ้าของ โรจนะเพาเวอร์ เปิดดำเนินการผลิตกระแสไฟฟ้า จำหน่ายให้
กฟผ. จำนวน 90 เมกกะวัตต์ ส่วนที่เหลือ 30 เมกกะวัตต์ พร้อมทั้งไอน้ำกำลังการผลิต 43
ตันต่อชั่วโมง ให้กับโรงงานในสวนอุตสาหกรรมโรจนะ
ที่จังหวัดพระนครศรีอยุธยาและต่อมาได้ทำการเพิ่มทุนอีก 404 ล้านบาท
เพื่อขยายกำลังการผลิตไฟฟ้าอีก 44 เมกกะวัตต์

ปี 2545 - บริษัทขยายการลงทุนเขตอุตสาหกรรม ระยะที่ 6 จำนวน 700 ไร่
ที่จังหวัดพระนครศรีอยุธยา

  - บริษัทเพิ่มสัดส่วนการลงทุนในโรจนะเพาเวอร์ จากเดิม ร้อยละ 26 เป็นร้อยละ 41
  โดยซื้อหุ้นจาก

  บริษัท โคเวนต้า เอ็นเนอร์ยี่ และได้เปลี่ยนจากสถานะจากบริษัทร่วม มาเป็นบริษัทย่อย

-   บริษัทลงทุนใน OEG ซึ่งดำเนินธุรกิจเกี่ยวกับการบำรุงรักษาโรงไฟฟ้า จำนวนร้อยละ 25
    ของหุ้น

  ทั้งหมด

ปี 2546 - บริษัทลงทุนในบริษัท ไทคอน อินดัสเทรียล คอนเน็คชั่น จำกัด (มหาชน) เป็นเงิน 399
ล้าน แบ่งเป็น หุ้นสามัญ 16.80 ล้านหุ้น หุ้นละ 20 บาท และใบสำคัญแสดงสิทธิที่จะซื้อหุ้นสามัญ
4.20 ล้านหน่วย ราคาหน่วยละ 15 บาท โดยมีสัดส่วนการถือหุ้นในไทคอนร้อยละ 22.07
ของจำนวนหุ้นที่ชำระแล้วทั้งหมด

  - บริษัทจัดตั้งบริษัทย่อยคือ บริษัท โรจนะ พร็อพเพอร์ตี้ จำกัด ดำเนินธุรกิจเกี่ยวกับการพัฒนา
  อสังหาริมทรัพย์ประเภท อาคารชุดเพื่อเช่าและขาย

ปี 2547 - บริษัท ได้ขยายการลงทุนในเขตอุตสาหกรรม ระยะที่ 7 ด้วยเนื้อที่โครงการ 2,550
ไร่

  - บริษัท โรจนะ อินดัสเตรียล แมเนจเม้นท์ จำกัด
  ได้ก่อสร้างโรงผลิตน้ำเสร็จและได้ให้บริการใน โครงการของสวนอุตสาหกรรมโรจนะ
  ที่จังหวัดพระนครศรีอยุธยา โดยมีกำลังการผลิต 40,000 ลูกบาศก์เมตรต่อวัน

  - บริษัทขยายฐานการลงทุนที่นิคมอุตสาหกรรมโรจนะ ฉางโจว ณ มณฑลเจียงซู
  ประเทศสาธารณรัฐ ประชาชนจีน ได้รับอนุมัติเป็นเขตพัฒนานิคมอุตสาหกรรม บนพื้นที่ 5,500 ไร่
  นับเป็นบริษัทเอกชนรายแรกที่ได้รับสิทธิในการดำเนินโครงการประเภทพัฒนานิคมอุตสาหกรรมดังกล่าว

ปี 2548 - บริษัทใช้สิทธิในใบสำคัญแสดงสิทธิที่จะซื้อหุ้นสามัญของไทคอน จำนวน 4.20 ล้านหน่วย
มีผลทำ ให้สัดส่วนการถือหุ้นเปลี่ยนแปลงเป็นร้อยละ 21.65 ของทุนที่ชำระแล้ว

  - บริษัทจัดตั้งบริษัทย่อย คือ บริษัท โรจนะ ดิซทีลเลอรี่ จำกัด เพื่อประกอบธุรกิจเกี่ยวกับผลิต
  สุรา กลั่นประเภทวิสกี้ บรั่นดี สุราขาว และสุราแช่ เพื่อส่งออก

  - บริษัท โรจนะเพาเวอร์ จำกัด ได้ขยายกำลังการผลิตจากเดิม 165 MW เพิ่มเป็น 210 MW
  โดยมีเงินลงทุน ประมาณ 1,600 ล้านบาท

  - บริษัท โรจนะ อินดัสเตรียล แมเนจเม้นท์ จำกัด
  ได้ขยายการให้บริการด้านสาธารณูปโภคแก่ลูกค้าในสวนอุตสาหกรรม
  ในส่วนของการบำบัดน้ำเสียจากโรงงานอุตสาหกรรม โดยมีกำลังการผลิตเริ่มแรก 6,000
  ลูกบาศก์เมตรต่อวัน ที่จังหวัดพระนครศรีอยุธยา และได้รับใบรับรองมาตรฐาน ISO 9001:2000
  จากบริษัท เอสจีเอส (ประเทศไทย) จำกัด

ปี 2550 - บริษัทลงทุนเพิ่มในบริษัท ไทคอน อินดัสเทรียล คอนเน็คชั่น จำกัด (มหาชน) เป็นเงิน
693 ล้านบาท แบ่งเป็นหุ้นสามัญ 37.20 ล้านหุ้น หุ้นละ 18.60 บาท
โดยมีสัดส่วนการถือหุ้นในไทคอน เพิ่มเป็นร้อยละ 21.93 ของจำนวนหุ้นที่ชำระแล้วทั้งหมด (ณ วันที่
31 ธันวาคม 2550)

  - บริษัท โรจนะ พร็อพเพอร์ตี้ จำกัด ซึ่งเป็นบริษัทย่อย ได้ทำสัญญาซื้อธุรกิจของบริษัท อาร์พีดี
  พร็อพเพอร์ตี้ ดีเวลลอปเม้นท์ จำกัด ที่จดทะเบียนจัดตั้งในประเทศจีน
  ประกอบธุรกิจก่อสร้างอาคารชุดเพื่อขายและให้เช่า มูลค่าตามสัญญา 15 ล้านเหรียญสหรัฐ

  - บริษัท โรจนะเพาเวอร์ จำกัด ได้ขยายกำลังการผลิตไฟฟ้าจากเดิม 225 เมกกะวัตต์
  เพิ่มขึ้นอีก 67 เมกกะวัตต์ โดยใช้เงินลงทุนประมาณ 2,400 ล้านบาท
  คาดว่าจะเปิดให้บริการปลายปี 2551 เป็นต้นไป

ปี 2551 - บริษัทจัดตั้งบริษัทย่อยคือ บริษัท เค พี ดี พร็อพเพอร์ตี้ ดีเวลลอปเม้นท์ จำกัด
ที่ประเทศจีน ประกอบ

ธุรกิจก่อสร้างอาคารชุดเพื่อขายและให้เช่า ทุนจดทะเบียน 25 ล้านเหรียญสหรัฐ

-   บริษัทได้ทำการจำหน่ายเงินลงทุนในบริษัท โรจนะ อินดัสเตรียล แมเนจเม้นท์ จำกัด
    เป็นจำนวน 10% (1.70 ล้านหุ้น) ในราคาหุ้นละ 26.50 บาท (เป็นราคาตามบัญชี ณ วันที่
    31 ธันวาคม 2550) ได้รับเงินทั้งสิ้น 45.05 ล้านบาท ให้แก่บริษัท สึมิกิน บูสซัน
    คอร์ปอเรชั่น จำกัด ซึ่งเป็นผู้ถือหุ้นใหญ่ของบริษัทฯ

-   บริษัท ได้ขยายการลงทุนในเขตอุตสาหกรรม ระยะที่ 8 ส่วนที่ 1 ด้วยเนื้อที่โครงการ 1,800
    ไร่

-   บริษัทยกเลิกการลงทุนในบริษัท โรจนะ อินดัสเตรียลปาร์ค(ฉางโจว) จำกัด
    โดยการให้บริษัทย่อยดังกล่าวทำการชำระบัญชีให้ถูกต้องตามกฎหมายของประเทศสาธารณรัฐประชาชนจีน
    เมื่อวันที่ 21 ตุลาคม 2551

2.2 ภาพรวมการประกอบธุรกิจของบริษัท บริษัทย่อย และบริษัทร่วมในปัจจุบัน

บริษัทฯ ได้กำหนดทิศทางการดำเนินงาน และแผนกลยุทธ์ต่าง
ให้สอดคล้องกับเป้าหมายการพัฒนาและการขยายกิจการของบริษัทฯ
ที่เสริมและสนับสนุนธุรกิจของบริษัท ปัจจุบันบริษัทฯ
ลงทุนในบริษัทย่อยและร่วมซึ่งประกอบธุรกิจเกี่ยวกับอสังหาริมทรัพย์และกิจการด้านสาธารณูปโภค
ดังนี้

1.  บริษัท สวนอุตสาหกรรมโรจนะ จำกัด (มหาชน) เป็นบริษัทใหญ่
    ดำเนินธุรกิจพัฒนาอสังหาริมทรัพย์ประเภท โครงการเขต/สวนอุตสาหกรรมเพื่อขาย
    พร้อมระบบสาธารณูปโภคต่าง ๆ ซึ่งดำเนินการโดยภาคเอกชน การดำเนินงานมี 2 โครงการ
    โครงการที่ จ.พระนครศรีอยุธยา อยู่ในเขตส่งเสริมการลงทุนเขตที่ 2 บนเนื้อที่ 10,297ไร่
    แบ่งเป็น พื้นที่พัฒนาและกำลังพัฒนาแล้ว 7,636 ไร่ (แบ่งการพัฒนาเป็น 8 ระยะ),
    เนื้อที่รอการพัฒนา 2,661 ไร่ และโครงการที่ จ.ระยอง อยู่ในเขตส่งเสริมการลงทุนเขตที่
    3 บนเนื้อที่ประมาณ 2,134 ไร่ ซึ่งพัฒนาแล้วเสร็จพร้อมขาย

  รายชื่อผู้ถือหุ้นใหญ่ ดูรายละเอียดในหน้าโครงสร้างการถือหุ้นและการจัดการ

2.  บริษัท โรจนะเพาเวอร์ จำกัด เป็นบริษัทย่อย บริษัทถือหุ้นอยู่ร้อยละ 41 ของทุนจดทะเบียน
    1,600 ล้านบาท เพื่อดำเนินธุรกิจผลิตและจำหน่ายไฟฟ้าและไอน้ำ
    ปัจจุบันมีกำลังการผลิตไฟฟ้า 265 เมกกะวัตต์ , ไอน้ำกำลังการผลิต 65 ตันต่อชั่วโมง
    ให้บริการด้านสาธารณูปโภคแก่ลูกค้าในสวนอุตสาหกรรมที่จังหวัดพระนครศรีอยุธยา

  โครงสร้างผู้ถือหุ้น

  ผู้ถือหุ้น ร้อยละ

  บริษัท สวนอุตสาหกรรมโรจนะ จำกัด (มหาชน) 41.00

  บริษัท คันไซ เพาเวอร์ อินเตอร์เนชั่นแนล คอร์ปอเรชั่น จำกัด 39.00

  บริษัท สึมิกิน บูสซัน คอร์ปอเรชั่น จำกัด** 10.00

  บริษัท ซูมิโตโม เมทัล อินดัสตรี้ จำกัด** 10.00

  (**หมายเหตุ เป็นบริษัทในเครือ บริษัท สึมิกิน บูสซัน คอร์ปอเรชั่น จำกัด)

3.  บริษัท โรจนะ อินดัสเตรียล แมเนจเม้นท์ จำกัด เป็นบริษัทย่อย บริษัทถือหุ้นอยู่ร้อยละ 90
    ของทุนจดทะเบียน 170 ล้านบาท เพื่อดำเนินธุรกิจผลิตและจำหน่ายน้ำใช้อุตสาหกรรม
    และบำบัดน้ำเสียจากโรงงานอุตสาหกรรม ปัจจุบันมีกำลังการผลิตน้ำเพื่ออุตสาหกรรม 75,000
    ลูกบาศก์เมตร ต่อวัน , โรงบำบัดน้ำเสีย มีจำนวน 3 โรง แบ่งเป็นที่โครงการอยุธยา
    จำนวน 2 โรง มีกำลังการผลิตโรงละ 6,000 ลูกบาศก์เมตร ต่อวัน
    โครงการระยองมีโรงบำบัดน้ำเสีย 1 โรง มีกำลังการผลิต 14,000 ลูกบาศก์เมตร ต่อวัน

  โครงสร้างผู้ถือหุ้น ร้อยละ

  บริษัท สวนอุตสาหกรรมโรจนะ จำกัด (มหาชน) 90.00

  บริษัท สึมิกิน บูสซัน คอร์ปอเรชั่น จำกัด 10.00

4.  บริษัท โรจนะ พร็อพเพอร์ตี้ จำกัด เป็นบริษัทย่อย บริษัทถือหุ้นอยู่ร้อยละ 100
    ของทุนจดทะเบียน 400 ล้านบาท
    เพื่อดำเนินธุรกิจพัฒนาอสังหาริมทรัพย์ประเภทการก่อสร้างอาคารชุดเพื่อเช่าและขาย
    ปัจจุบันดำเนินการก่อสร้างอาคารชุดในนาม “ เดอะเมดิสัน” โครงการตั้งอยู่ปากซอยสุขุมวิท
    41 กรุงเทพฯ ปัจจุบันทำการโอนห้องชุดให้ลูกค้าเกือบ 100 %

5.  บริษัท โรจนะ อินดัสเตรียล ปาร์ค (ฉางโจว) จำกัด เป็นบริษัทย่อย บริษัทถือหุ้นอยู่ร้อยละ
    100 ของทุนจดทะเบียน 3 ล้านเหรียญสหรัฐ เพื่อดำเนินธุรกิจตัวแทนขายที่ดินในประเทศจีน
    และได้ทำการชำระบัญชีเพื่อปิดบริษัท เมื่อวันที่ 21 ตุลาคม 2551

6.  บริษัท โรจนะ ดิซทีลเลอรี่ จำกัด เป็นบริษัทย่อย บริษัทถือหุ้นอยู่ร้อยละ 100
    ของทุนจดทะเบียน 200 ล้านบาท เพื่อดำเนินธุรกิจผลิตสุรากลั่นประเภทวิสกี้ บรั่นดี สุราขาว
    และสุราแช่ เพื่อส่งออก โครงการตั้งอยู่ที่จังหวัดนครราชสีมา เริ่มส่งออกครั้งแรกในไตรมาสที่
    4/2551

7.  บริษัท อาร์พีดี พร็อพเพอร์ตี้ ดีเวลลอปเม้นท์ จำกัด (เป็นบริษัทย่อยของบริษัท โรจนะ
    พร็อพเพอร์ตี้ จำกัด) บริษัทมีอำนาจในการควบคุมทางอ้อม ถือหุ้นอยู่ร้อยละ 100
    ของทุนจดทะเบียน 20 ล้านเหรียญสหรัฐ
    เพื่อดำเนินธุรกิจพัฒนาอสังหาริมทรัพย์ประเภทการก่อสร้างอาคารชุดเพื่อขายและให้เช่าในประเทศจีน

  โครงสร้างผู้ถือหุ้น

  ผู้ถือหุ้น ร้อยละ

  บริษัท โรจนะ พร็อพเพอร์ตี้ จำกัด 100.00

8.  บริษัท เค พี ดี พร็อพเพอร์ตี้ ดีเวลลอปเม้นท์ จำกัด เป็นบริษัทย่อยของบริษัท
    บริษัทถือหุ้นอยู่ร้อยละ 100 ของทุนจดทะเบียน 25 ล้านเหรียญสหรัฐ
    เพื่อดำเนินธุรกิจพัฒนาอสังหาริมทรัพย์ประเภทการก่อสร้างอาคารชุดเพื่อขายและให้เช่าในประเทศจีน

9.  บริษัท ออปอเรชั่นแนล เอ็นเนอร์ยี่ กรุ๊ป จำกัด เป็นบริษัทร่วม บริษัทถือหุ้นอยู่ร้อยละ 25
    ของทุนจดทะเบียน 30 ล้านบาท เพื่อดำเนินธุรกิจให้บริการบำรุงรักษา
    และการบริการเกี่ยวกับการผลิตของโรงไฟฟ้า

  โครงสร้างผู้ถือหุ้น

  ผู้ถือหุ้น ร้อยละ

  บริษัท เอส แอนด์ เจ อินเตอร์ เนชั่นแนล เอนเตอร์ไพรส์ จำกัด (มหาชน) 30.00

  บริษัท เอ็นเนอร์ยี่ เทคนิคอล เซอร์วิสเซล จำกัด 26.00

  บริษัท สวนอุตสาหกรรมโรจนะ จำกัด (มหาชน) 25.00

  ผู้ถือหุ้นรายย่อยที่ถือต่ำกว่า ร้อยละ 10 19.00

10. บริษัท ไทคอน อินดัสเทรียล คอนเน็คชั่น จำกัด (มหาชน) เป็นบริษัทร่วม
    บริษัทถือหุ้นอยู่ร้อยละ 21.68 (ณ วันที่ 31 ธันวาคม 2551) ของทุนที่ชำระแล้ว 658.07
    ล้านบาท (ทุนจดทะเบียน 895.33 ล้านบาท)
    เพื่อดำเนินธุรกิจจัดสร้างโรงงานมาตรฐานในเขตนิคมอุตสาหกรรมและเขต/สวนอุตสาหกรรมเพื่อให้เช่า
    และ/หรือเพื่อขาย

  โครงสร้างผู้ถือหุ้น (ณ วันที่ 27 มกราคม 2552)

  ผู้ถือหุ้น ร้อยละ

  บริษัท สวนอุตสาหกรรมโรจนะ จำกัด (มหาชน) 21.68

  Albouys Nominees Ltd. 8.46

  นายไว เชง ควน และคู่สมรส 7.53

  Littledown Nominees Ltd. 6.37

  กลุ่มซิตี้เรียลตี้ 6.04

  ผู้ถือหุ้นรายย่อยที่ถือต่ำกว่า ร้อยละ 5 49.92

โครงสร้างการถือหุ้นแยกตามกลุ่มธุรกิจของบริษัทในกลุ่ม ณ วันที่ 31 ธันวาคม 2551 ดังนี้

โครงสร้างรายได้ของบริษัท บริษัทย่อย และบริษัทร่วม ตามงบการเงินรวม

รายการในงบการเงินรวม ปี 2549 ร้อยละ ปี 2550 ร้อยละ ปี 2551 ร้อยละ

(ล้านบาท) (ล้านบาท) (ล้านบาท)

รายได้จากการขายที่ดิน 1,561.76 23.81 1,152.11 17.53 1,227.12 18.37

รายได้จากการขายอาคารชุด 933.82 14.24 773.65 11.77 621.44 9.30

รายได้ค่าบริการ 286.95 4.38 344.16 5.24 386.09 5.78

รายได้ค่าเช่า 63.16 0.96 60.39 0.92 68.32 1.02

รายได้จากการขายสินค้า 3,530.33 53.83 3,849.93 58.60 4,202.88 62.92

ส่วนแบ่งกำไรในบริษัทร่วม 91.50 1.40 367.85 5.60 146.23 2.19

รายได้อื่น 90.50 1.38 22.31 0.34 27.90 0.42

รวมรายได้ 6,558.02 100.00 6,570.40 100.00 6,679.98 100.00

รายละเอียดเกี่ยวกับโครงสร้างรายได้ของบริษัท บริษัทย่อย และ
บริษัทร่วมตามงบการเงินรวมสามารถสรุปได้ดังต่อไปนี้

1. รายได้จากการขายที่ดิน รายได้ค่าบริการ และรายได้ค่าเช่า เป็นรายได้ของบริษัท

2. รายได้จากการขายสินค้า เป็นรายได้ของบริษัท โรจนะเพาเวอร์ จำกัด (บริษัทย่อย)
ซึ่งประกอบธุรกิจผลิตและจำหน่ายไฟฟ้าและไอน้ำ , และบริษัท ดีซทีลเลอรี่ จำกัด (บริษัทย่อย)
ประกอบธุรกิจผลิตสุรากลั่น

3. บริษัทโรจนะ อินดัสเตรียล แมเนจเม้นท์ เป็นบริษัทย่อย
ได้ดำเนินธุรกิจจำหน่ายน้ำใช้ในนิคมอุตสาหกรรมและบำบัดน้ำเสียในสวนอุตสาหกรรม
จัดอยู่ในหมวดของรายได้ค่าบริการแต่เป็นการดำเนินธุรกิจที่เกี่ยวข้องกับบริษัท
จึงทำการตัดรายการที่เกี่ยวข้องระหว่างกันออกในงบการเงินรวม

4. รายได้จากการขายอาคารชุดเป็นรายได้ของบริษัท โรจนะ พร็อพเพอร์ตี้ จำกัด และบริษัท อาร์
พี ดี พร็อพเพอร์ตี้ ดีเวลลอปเม้นท์ จำกัด ซึ่งเป็นบริษัทย่อย
ดำเนินธุรกิจเกี่ยวกับพัฒนาอสังหาริมทรัพย์ประเภทการก่อสร้างอาคารชุดเพื่อเช่า สำหรับบริษัท อาร์
พี ดี พร็อพเพอร์ตี้ ดีเวลลอปเม้นท์ จำกัด เริ่มรับรู้รายได้เป็นครั้งแรกในในไตรมาสที่ 3 ของปี
2551

5. ส่วนแบ่งผลกำไรในบริษัทร่วม เป็นส่วนแบ่งผลกำไรในบริษัทร่วมจากบริษัท ไทคอน อินดัสเทรียล
คอนเน็คชั่น จำกัด กับ บริษัท ออปอเรชั่นนอล เอ็นเนอร์ยี่ กรุ๊ป จำกัด

6. รายได้อื่น เป็นรายได้ที่มิใช่จากการดำเนินงานโดยตรง